
H O T Ă R Â R E A Nr.113
 Din 10 septembrie 2020
Pentru soluţionarea cererii d-lui Cacuci Dan, cu domiciliul în localitatea Beznea nr.499, comuna Bratca, judeţul Bihor, prin care solicită acordarea unui ajutor de urgență.


Având în vedere:

- cererea d-lui Cacuci Dan, cu domiciliul în localitatea Beznea nr.499, comuna Bratca, judeţul Bihor, prin care solicită acordarea unui ajutor de urgență pentru reparaţia locuinţei, afectată de fenomenele meteorologice din acest an.
- ancheta socială întocmită de Compartimentul de asistenţă socială din care rezultă că numitul Cacuci Dan nu este salariat în prezent şi solicită acordarea unui ajutor de urgență pentru reparaţia locuinţei.
- referatul de aprobare inițiat de primarul comunei Bratca, înregistrat sub nr.2592/04.09.2020 prin care se propune analizarea documentelor prezentate de d-nul Cacuci Dan, cu domiciliul în localitatea Beznea nr.499, comuna Bratca, judeţul Bihor, privind acordarea unui ajutor de urgență pentru reparaţia locuinţei, cu încadrarea în prevederile Regulamentului privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
- raportul de specialitate nr.2593/04.09.2020 al Compartimentului asistență socială pentru soluţionarea cererii d-lui Cacuci Dan, cu domiciliul în localitatea Beznea nr.499, comuna Bratca, judeţul Bihor, prin care solicită acordarea unui ajutor de urgență pentru reparaţia locuinţei.

 - raportul comisiei consiliului local Bratca nr.2505 din 31.08.2020.

- adresa nr. 1771 din 04.09.2020 privind avizului favorabil al consiliului local Bratca pentru acordarea unui ajutor de urgenţă în valoare de 5000 lei.
- avizele comisiilor de specialitate din cadrul Consiliului local al comunei Bratca.

- art.28 alin.2) și alin.4-5) din Legea nr.416/2001 privind venitul minim garantat, cu modificările și completările ulterioare.

- art.41-48 din H.G nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat.

- art.129 alin.2) lit.d), alin.7) lit.b), alin.14) din O.U.G nr.57/2019 privind Codul administrativ, cu modificările și completările ulterioare.

- Regulamentul privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
 In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.
Cu 11 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA  H O T Ă R Ă Ş T E :

Art.1 -  Se aprobă alocarea din bugetul local al comunei Bratca a sumei de 5000 lei pentru acordarea unui ajutor de urgenţă d-lui Cacuci Dan, cu domiciliul în localitatea Beznea nr.499, comuna Bratca, judeţul Bihor, pentru reparaţia locuinţei.
Art.2 - Prezenta hotărâre se comunică cu Instituţia Prefectului Judeţului Bihor, Primarul comunei Bratca, d-nul Cacuci Dan, Compartimentul asistență socială, Biroul financiar-contabilși administrativ, dosarul de şedinţă.


Art.3 – Cu ducerea la îndeplinire a prezentei hotărâri se încredinţează Biroul financiar-contabil și administrativ din cadrul Primăriei Comunei Bratca.

